Waastslaawisk Spriiken

Dön Waastslaawisk Spriiken san een faan dön trii twiichen faan dön Slaawisk Spriiken, wat tu dön Indogermaans hiar. Jo wurd faan amanbi 56 miljuunen lidj uun a uast faan Madeleuroopa, fööraal uun Poolen, Tschechien, at Slowakei an’t Lausitz snaaket.

Tu det waastslaawisk spriikfamilje san:

 Lechisk Spriiken
 Poolsk
 Polaabisk †
 Pomoraans
 Waastpomoraans †
 Kaschuubisk-Slowinsisk
 Kaschuubisk
 Slowinsisk †
 Sorbisk Spriiken
 Liachsorbisk
 Huuchsorbisk
 Tschechisk-Slowaakisk Spriiken
 Tschechisk
 Knaanisk †
 Slowaakisk
 Batschka-Rusiins (det letst wurt uk üüs en uastslaawisk spriik sen)

Markmoolen faan dön waastslaawisk spriiken
 Uurslaawisk *or, *ol, *er, *el twesken konsonanten san uun det tschechisk-slowaakisk skööl üüs ra, la, rě, lě an uun dön öler westslaawisk spriiken üüs ro, lo, re, le fertreeden; tu bispal: uurslawisch *morzъ froost as üüb poolsk an huuchsorbisk mróz, liachsorbisk mroz, tschechisk an slowaakisk mráz; an uurslaawisk *melko moolk as üüb poolsk mleko, tschechisk mléko, slowaakisk mlieko, huuchsorbisk an liachsorbisk mloko.
 Uurslaawisk *tj an *dj san üüs c an  (d)z fertreeden; tu bispal: uurslaawisk *světja laacht as üüb poolsk świeca, tschechisk svíce, slowaakisk svieca, kaschuubisk swiéca, huuchsorbisk an liachsorbisk swěca; an uurslaawisk *medja gredstripel as üüb poolsk miedza, tschechisk meze, slowaakisk medza, huuchsorbisk mjeza an liachsorbisk mjaza.

Kategorie:Slaawisk spriaken